Hadron-wetenskaplikes ontdek nog ‘n subatomiese partikelGrafiese voorstel van die moontlike uitleg van die subatomiese partikel Foto: CERN In wat waarskynlik CERN se Large Hadron Collider (LHC) se grootste ontdekking ewenaar, het die wetenskaplikes daarop aanspraak gemaak dat hulle nog ’n subatomiese partikel, die pentakwark, ontdek het. Die Hadron was voorheen die instelling wat ook die Higgs boson-subatomiese partikel gevind het. Oor die bestaan van die pentakwark word reeds van die 1960’s af bespiegel, en verskeie pogings is die afgelope 50 jaar vergeefs aangewend om dit te vind. Die jongste bevindings is aan die vaktydskrif, Physical Review Letters, vir publikasie voorgelê. Die LHC is in Junie vanjaar opnuut in bedryf gestel nadat dit opgraderings ondergaan het. In die “stil” tydperk het verskeie wolhaarstories die ronde gedoen oor fenomenale ontdekkings wat gemaak is, waaronder een dat mini-gravitasiekolke geskep is wat die gevaar sou inhou om die aarde in te sluk. Lees meer: ABCNews en Christian Science Monitor.